מעניין מה מנחם בגין ז"ל היה חושב על הדברים שלך . אני משער שהוא היה מתבייש . והנה דבריו : נישואי תערובת וסכנת הטמיעה " נכון , יש מימי קדם איסור חיתון בין יהודים ולא יהודים . הזו גזענות ? אם כך , אולי השפה העברית שלנו , שבה דבקנו , אף היא גזענית ? מה נטפלנו לשפה הזאת ? כבר שכחנוה במשך הדורות . לא , אמרנו , עברית נדבר . איך דבקנו בארץ הזאת , איך התפללנו לגשמים בה , אלפי מילין בהיותנו מרוחקים ממנה . כאשר שום תועלת לא צמחה לנו מהתפילה הזו ? או זו גזענות ? נכון , העם היהודי יש בו איחוד וייחוד , אחרת לא היה קיים . אדרבא , יעלה כל פרוגרסיסט על הבמה וזאת ויאמר לנו - יש לי הצעה אחרת : ייסגר בחדר ויאמר לעצמו - האם העם היה קיים , אלמלא האיסור הזה ? האם לא היה נעלם יחד עם עמים אדירים ממנו ולא היה נשאר זכר , או לא היה נשאר אלא זכר , ממנו . המעט כנגד רבים - היה צריך לשמור עליו . לו היו נישואי תערובת מותרים , לא היה נשאר מאתנו אפילו שריד ופליט . עמנו יכול היה למנות בין 200 ל - 250 מיליון נפש , כי הוא אחד העמים העתיקים ביותר עלי אדמות שחוט קיומו לא ניתק אפילו יום אחד במשך אלפי שנים . מדוע לא נותרו אלא שלושה - עשר מליון ? שתי סיבות לכך : הטבח והטמיעה . ומי יודע האם לא לקחה הטמיעה מה שנטל הטבח . וודאי מיליונים רבים בכל הדורות . אלמלא האיסור הזה , היינו נטמעים מזמן . יש כאלה הטוענים : בעצם למה צריך להיות קיים העם הזה ? הוא סובל , אחרים סובלים . אנחנו , היהודים והציונים , לא קיבלנו את התורה של ההיעלמות . איננו מבקשים שום הצדקה לקיומנו . איננו מבקשים שום הכרה לזכות קיומנו לא מפי מלך , ולא מפי גנרל , לא מפי שליט , לא מפי ממשלה ולא משום אומה ולשון אחרת . אנו קיימים . זכותנו להתקיים , ונוסיף להיות קיימים . איננו רוצים לרדת מבמת ההיסטוריה . איננו רוצים להיטמע . יש לנו מה לתרום לעצמנו ולאנושות כולה . זאת תמצית היהדות ותנועת השחרור הלאומית הקרויה ציונות . יש איסור חיתון ככתוב : " " ולא תתחתן בם . בתך לא תיתן לבנו ובתו לא תיקח לבנך , כי יסיר את בנך מאחרי ויעבדו אלוהים אחרים " " . וחכמינו פרשו את הפסוק כדברי רש " " י , " " למדנו שבן בתך הבא מהכותי קרוי בנך , אבל בן בנך הבא מן הכותית , אינו קרוי בנך אלא בנה , שהרי לא נאמר על בתו : " " לא תיקח כי תסיר , אלא כי יסיר את בנך " " . כך קמה ההלכה לפיה בן של אם יהודייה הוא יהודי , אפילו אביו אינו יהודי , לא להיפך . הלכך יקרא גזענות ? - הגזענות הטמאה שבשבילה הספיקה טיפה אחת של דם יהודי כדי להוליך את האיש בו היא זורמת אל מקום ממנו אין שבים , בעוד שההלכה היהודית אומרת : אם האם יהודייה , אפילו אין בטחון שהאב יהודי , אפילו יש בטחון שהאב אינו יהודי - יהודי הוא הילד . אלמלא איסור זה ואלמלא הלכה זו , מי יעמוד בפני ההיעלמות ובעיית הקיום ברחבי הגולה ? מה רוצים אנשים מסוימים , שמדינת היהודים שעלתה לעם היהודי בקרבנות וייסורים ומאמצים על אנושיים ואל אנושיים , ממדינת היהודים תצא הבשורה כי נישואי תערובת אין בהם שום איסור ושם מכשול ? ייטמעו רובם ככולם . במשך מספר דורות עלול העם הזה להיעלם . לכו לסקנדינביה ותראו מה נותר עוד מהיישובים היהודיים שם כתוצאה מנישואי תערובת . עוד מעט לא יישאר אלא זכר מהם בבית כנסת שעדיין קיים על תילו " " . . . . . " " ולגבי היהודי – וזו הכרתי – אין הפרדה בין לאום ודת , הרי מבחינת הדת והלאום גם יחד התשובה לגבי השאלה מיהו יהודי נקבעה ותיקבע על ידי ההלכה , יש אנשים שכאשר הם שומעים את המלה " " הלכה " " יוצאת מפיהם או מפי זולתם , הם דורשים שכל השומעים יפלו אפיים ארצה , יקומו ויכו על חטא . זו ריאקציה – הם אומרים – אלה הם מורדי אור , נושאי האפילה , לא יבואו בהקהל המתקדמים , ודאי לא בעולם הבא , אפילו לא בעולם הזה . צר לי , אינני מתחלחל ואינני מזדעזע . מה כי נטפלתם להלכה זו , מה כי תלינו עליה , מה כי תבזוה ומה כי תשפילוה ? הלכה זו שעל ידה ניטעו חיי עולם בתוכנו , הלכה זו שקיימה אותנו במבחני דם ואש וגרושים ונדודים . יש כאלה המנבלים פיהם ואינם מהססים לומר שההלכה היהודית גזענית היא , ושהיא מזכירה את הנאציזם . אוי לאוזניים שכך שומעות . בימים בהם כל אויבינו בנפש קוראים לשחרור ארצנו " " כיבוש נאצי " " : בימים בהם אלה שחתמו על ההסכם עם הנאציזם ופתחו את חרצובות הרשע לקראת מלחמת העולם השנייה , מכנים אותנו בשם הטמא , באים במדינתנו שלנו בני עמנו ומטילים דופי כזה בעמנו לדורותיו . מה רוצים אנשים אלה , שהילדים שלנו יתביישו בכך שהם נולדו יהודים ? מה הם רוצים , שנאמר כי עלינו לברוח ממורשת אבותינו כדי להיות אנשים הגונים ולא נאצים ולא גזענים ? ההלכה היהודית , הקיימת אלפי שנים , היא גזענית , ואדם המכבד את עצמו יברח ממנה ת " " ק פרסה ? האם באנו לכאן כדי להתבייש ביהדות שלנו , באבות אבותינו , או כדי להמשיך במורשתם ? איך לא בוש אדם בישראל להשוות את " " היהודי " " הרשום בתעודת הזהות ובמרשם " " לארי " " אצל הטמאים שבהם ? ההלכה היהודית היא גזענית ? מאז העלילו עלילת דם על העם הזה , עוד לא הייתה נוראה מזו שמקורה עלילה עצמית . הגזענות שונאת זרות וגירות , וההלכה היהודית ? המושג " " גר " " יש לו שני מובנים , וכך הם התפתחו במשך הדורות . מה אומרת ההלכה ? " " עושה משפט יתום ואלמנה ואוהב גר לתת לו לחם ושמלה . ואהבתם את הגר , כי גרים הייתם בארץ מצרים . וגר לא תונה ולא תלחצנו , כי גרים הייתם בארץ מצרים " " . כמעט עם כל פסוק כזה חוזרת ונשנית הפקודה והפקידה , כי גרים הייתם בארץ מצרים . היכן תמצאו מוסר אנטי גזעני עליון מזה ? " " . "